PATVIRTINTA

Lietuvos liaudies kultūros centro direktoriaus 2016 m. vasario 4 d.

įsakymu Nr. V-14

**PROJEKTO „JUNGTINIS LIETUVOS VAIKŲ CHORAS“ NUOSTATAI**

1. **BENDROSIOS NUOSTATOS**
2. 2016 m. projekto „Jungtinis Lietuvos vaikų choras“ nuostatai reglamentuoja konkurso tikslus, uždavinius, dalyvius, eigą ir dalyvavimo sąlygas.
3. Projektą organizuoja VšĮ Choro studija „Ugnelė“ ir valstybinė įstaiga Lietuvos liaudies kultūros centras.
4. **PROJEKTO TIKSLAI IR UŽDAVINIAI**
5. Suburti chorą, kuriame dainuotų vaikai iš visos Lietuvos, su šiuo choru surengti koncertą, skirtą Vaikų gynimo dienai paminėti.
6. Suteikti galimybę rajonuose ir nedideliuose miesteliuose gyvenantiems vaikams reguliariai ir kokybiškai tobulinti savo muzikines žinias ir gebėjimus.
7. Suteikti galimybę rajonuose ir nedideliuose miesteliuose dirbantiems chorų dirigentams plėsti akiratį, megzti profesines pažintis, mokytis naujų metodų, rengti jiems seminarus.
8. Kelti Lietuvos vaikų chorų dainavimo lygį.
9. Skatinti chorinį judėjimą ir populiarinti jį visuomenėje.
10. **DALYVIAI**
11. Projekte gali dalyvauti 12–16 metų vaikai iš Lietuvos formaliojo ugdymo mokyklų, muzikos mokyklų, chorinio dainavimo mokyklų ir chorų studijų.
12. Kiekvienas projekte dalyvaujantis choras deleguoja 3 savo narius ir 1 savo kolektyvo vadovą.
13. Prioritetas teikiamas tiems chorams, kurie yra susibūrę rajonuose ir mažesniuose miestuose.
14. **LAIKAS IR VIETA**
15. Jungtinio choro repeticijos vyks Lietuvos liaudies kultūros centre (Barboros Radvilaitės g. 8, Vilnius) 4 savaitgalius nuo kovo iki birželio: kovo 6–7 d., balandžio 9–10 d., gegužės 7–8 d. ir gegužės 21–22 d.
16. Kiekvienas repeticijų savaitgalis prasideda 11.00 val. šeštadieniais ir baigiasi 17.00 val. sekmadieniais.
17. Jungtinio choro koncertas – baigiamasis renginys – vyks birželio 1 d. Vilniuje.
18. **DALYVAVIMO SĄLYGOS**
19. Norintys dalyvauti chorai ir chorų vadovai iki vasario 20 d. turi užpildyti elektronines anketas:
    1. vadovai, kurie projekte dalyvauja su 3 savo choristais, pildo formą, kurią galima rasti adresu: https://docs.google.com/forms/d/1ot-C2Kd2eNKiCmED-ppTnwr\_pq3ac2QsTDvm7o33ZLE/viewform?c=0&w=1;
    2. dalyvausiantys tik seminaruose pildo formą, kurią galima rasti adresu: https://docs.google.com/forms/d/1EJa\_DMYzJcDO7b\_En8bpAcy71\_51arBvwxg2Y9K7\_14/viewform?c=0&w=1.
20. Dalyvių maitinimu ir nakvyne rūpinasi projekto organizatoriai – choristai nakvoja vaikų choro „Ugnelė“ šeimose, vadovams organizatoriai parūpina nemokamą viešbutį, maitinimas dalyviams taip pat nekainuoja.
21. Transportu į ir iš Vilniaus rūpinasi patys dalyviai.
22. Dalyvaujančių chorų vadovai įsipareigoja nurodytomis datomis atlydėti 3 savo mokinius į Vilnių.
23. Planuojama preliminari programa vaikams ir vadovams prisegama prie nuostatų.
24. Vadovams, kurie lydi 3 mokinius į visus projekto užsiėmimus, seminarai yra nemokami.
25. Chorų sąjungos nariai ir studentai, pageidaujantys dalyvauti tik seminaruose (neatsivežti auklėtinių, už vieno savaitgalio seminarus moka 5 Eur dalyvio mokestį.
26. Klausytojai (ne Chorų sąjungos nariai), pageidaujantys dalyvauti tik seminaruose, už vieno savaitgalio seminarus moka 10 Eur dalyvio mokestį.
27. Dalyvio mokestį renka VšĮ choro studija „Ugnelė“, banko „DnB“ sąskaitos numeris yra LT47 4010 0424 0282 2717.
28. Registracija baigiama likus 24 val. iki seminaro.
29. Seminarus lankę dalyviai, išklausę ne mažiau kaip vieno savaitgalio paskaitas, gauna kvalifikacijos pažymėjimus pasibaigus seminarui.
30. **ORGANIZATORIAI IR KONTAKTINĖ INFORMACIJA**
31. Jungtinio choro meno vadovė yra Valerija Skapienė, VšĮ Choro studija „Ugnelė“, Liudo Giros g. 90-1, 06315, Vilnius, el. p. jungtinis.choras@gmail.com, jungtinio choro vadybininkė – Ieva Krivickaitė, VšĮ Choro studija „Ugnelė“, Liudo Giros g. 90-1, 06315, Vilnius, tel. 8 629 68 060, el. p. jungtinis.choras@gmail.com, koordinatorius – Lietuvos liaudies kultūros centro vyriausiasis specialistas Donatas Zakaras, tel. nr. (8 5) 261 0996, el. p. donatas.zakaras@gmail.com.
32. **BAIGIAMOSIOS NUOSTATOS**
33. Su projektu susijusi informacija skelbiama Lietuvos liaudies kultūros centro interneto svetainėje www.llkc.lt.